

**"Мемлекеттік реттеуге жатқызылатын өлшем тізбелерін бекіту туралы" Қазақстан Республикасы Энергетика министрінің міндетін атқарушының 2019 жылғы 11 наурыздағы № 81 және Қазақстан Республикасы Индустрия және инфрақұрылымдық даму министрінің 2019 жылғы 18 наурыздағы № 143 бірлескен бұйрығына өзгерістер енгізу туралы**

Қазақстан Республикасы Энергетика министрінің 2023 жылғы 29 наурыздағы № 121 және Қазақстан Республикасы Премьер-Министрі орынбасарының - Сауда және интеграция министрінің м.а. 2023 жылғы 31 наурыздағы № 129-НҚ бірлескен бұйрығы. Қазақстан Республикасының Әділет министрлігінде 2023 жылғы 4 сәуірде № 32236 болып тіркелді

      БҰЙЫРАМЫЗ:

      1. "Мемлекеттік реттеуге жатқызылатын өлшем тізбелерін бекіту туралы" Қазақстан Республикасы Энергетика министрінің міндетін атқарушының 2019 жылғы 11 наурыздағы № 81 және Қазақстан Республикасы Индустрия және инфрақұрылымдық даму министрінің 2019 жылғы 18 наурыздағы № 143 бірлескен бұйрығына (Нормативтік құқықтық актілерді мемлекеттік тіркеу тізілімінде № 18435 болып тіркелген) мынадай өзгерістер енгізілсін:

      бірлескен бұйрықтың кіріспесі жаңа редакцияда жазылсын:

      ""Өлшем бірлігін қамтамасыз ету туралы" Қазақстан Республикасының Заңы 6-3-бабының 2) тармақшасына сәйкес БҰЙЫРАМЫН:";

      көрсетілген бірлескен бұйрықпен бекітілген Мемлекеттік реттеуге жатқызылатын өлшемдердің тізбесі осы бірлескен бұйрыққа қосымшаға сәйкес жаңа редакцияда жазылсын.

      2. Қазақстан Республикасы Энергетика министрлігінің Стратегиялық даму департаменті Қазақстан Республикасының заңнамасында белгіленген тәртіппен:

      1) осы бірлескен бұйрықты Қазақстан Республикасы Әділет министрлігінде мемлекеттік тіркеуді;

      2) осы бірлескен бұйрықты Қазақстан Республикасы Энергетика министрлігінің интернет-ресурсында орналастыруды;

      3) осы бірлескен бұйрықты Қазақстан Республикасы Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалғаны туралы мәліметтерді ұсынуды қамтамасыз етсін.

      3. Осы бірлескен бұйрықтың орындалуын бақылау жетекшілік ететін Қазақстан Республикасының энергетика вице-министріне жүктелсін.

      4. Осы бірлескен бұйрық ресми жарияланған күнінен кейін күнтізбелік алпыс күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Премьер-Министрі орынбасарының*  *- Сауда және интеграция министрінің*  *міндеттерін атқарушы* | *\_\_\_\_\_\_\_\_\_\_С. Жумангарин* |
|  |
| *Қазақстан Республикасы*  *Энергетика министрі* | *\_\_\_\_\_\_\_\_\_\_Б. Акчулаков* |

      "КЕЛІСІЛДІ"

      Қазақстан Республикасының

      Экология және табиғи

      ресурстар министрлігі

|  |  |
| --- | --- |
|  | Қазақстан Республикасы Премьер-Министрі орынбасарының - Сауда және интеграция министрінің міндеттерін атқарушы 2023 жылғы 31 наурыздағы № 129-НҚ мен Қазақстан Республикасы Энергетика министрі 2023 жылғы 29 наурыздағы № 121 Бірлескен бұйрыққа қосымша Қазақстан Республикасы Энергетика министрінің міндетін атқарушының 2019 жылғы 11 наурыздағы  № 81 және Қазақстан Республикасы Индустрия және  инфрақұрылымдық даму министрінің 2019 жылғы 18 наурыздағы № 143 бірлескен бұйрығымен бекітілген |

**Мемлекеттік реттеуге жатқызылатын өлшемдер тізбесі**

|  |  |  |  |  |
| --- | --- | --- | --- | --- |
| **№** | **Объектісі мен қолдану саласы көрсетілген өлшем атауы** | **Метрологиялық талаптар** | | **Ескертпе** |
| Өлшемдер ауқымы | Шекті рұқсат етілген ауытқуы немесе дәлдік тобы |  |
| 1. | 2 | 3 | 4 | 5 |
| 1-бөлім. Мұнай және мұнай өнімдері саласында | | | | |
|  | Құбырлар арқылы тасымалдау кезінде, автомобиль, теміржол, су көлігіне, резервуарларға ауыстырып тиеу кезінде мұнай/мұнай өнімдерінің массасын өлшеу |  |  |  |
| 1. | динамикалық өлшеулердің тікелей және жанама әдістері, брутто | шектеусіз | ± 0,25 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| 2. | динамикалық өлшеулердің тікелей және жанама әдістері, нетто | шектеусіз | ± 0,35 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| 3. | ағытылған цистерналарды таразыда өлшеу арқылы статикалық өлшеудің тікелей әдісі, брутто | шектеусіз | ± 0,40 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| 4. | ағытылған цистерналарды таразыда өлшеу арқылы статикалық өлшеудің тікелей әдісі, нетто | шектеусіз | ± 0,50 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| 5. | қозғалыстағы ағытылмаған цистерналар мен олардың құрамдарын таразыда өлшеу арқылы статикалық өлшеудің тікелей әдісі, брутто | жалпы салмағы 1000 тоннадан артық емес | ± 1,0 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| жалпы салмағы 1000 тонна және одан астам | ± 2,5% |
| 6. | қозғалыстағы ағытылмаған цистерналар мен олардың құрамдарын таразыда өлшеу арқылы статикалық өлшеудің тікелей әдісі, нетто | жалпы салмағы 1000 тоннадан артық емес | ± 1,1% | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| жалпы салмағы 1000 тонна және одан астам | ± 2,6% |
| 7. | статикалық өлшеулердің жанама әдісі және гидростатикалық принципке негізделген жанама әдіс, брутто | 200 тоннадан артық емес | ± 0,65 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| 200 тонна және одан астам | ± 0,50% |
| 8. | статикалық өлшеудің жанама әдісі және гидростатикалық принципке негізделген жанама әдіс, нетто | 200 тоннадан артық емес | ± 0,75 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)" |
| 200 тонна және одан астам | ± 0,60% |
| 9. | Иеліктен шығарылатын операциялар кезінде авто -, автогаз құю станцияларындағы мұнай өнімдерінің көлемін өлшеу (жылжымалы үлгідегі автожанармай құю станцияларынан басқа) | шектеусіз | ± 0,4 % | МЕМСТ 8.587  "Мұнай және мұнай өнімдерінің массасы. Өлшеу әдістемелері (әдістері)"  МЕМСТ 9018 "Отын тарату колонкалары. Жалпы техникалық шарттар" |
| 2-бөлім. Газ саласында | | | | |
| 10. | Контрагент-кәсіпорындар арасындағы есеп айырысулар кезінде газ шығысын өлшеу | 105 текше метр сағат (20ºС және 0,101325 мега Паскаль кезінде) | ± 0,75 % | Ультрадыбыстық, турбиналық, айналмалы газ есептегіштері |
| 103-нен 105 текше метр сағатқа дейін (20ºС және 0,101325 мега Паскаль) | ± 1,5 % |
| 103 текше метр сағатқа дейін (20ºС және 0,101325 мега Паскаль кезінде) | ± 2,5 % |
| 11. | Контрагент-кәсіпорындар арасындағы есеп айырысулар кезінде газ шығысын анықтау үшін қысымды өлшеу | 10 мега Паскальға дейін | ± 0,075 % | Газ шығысын 105 текше метр сағатқа артық өлшеу кезінде |
| 12. | Контрагент-кәсіпорындар арасындағы есеп айырысулар кезінде газ шығысын анықтау үшін қысымды өлшеу | 10 мега Паскальға дейін | ± 0,25 % | Газ шығысын 105 текше метр сағатқа кем өлшеу кезінде |
| 13. | Контрагент-кәсіпорындар арасындағы есеп айырысулар кезінде газ шығысын анықтау үшін температураны өлшеу | -40-тан 60 ºС дейін | ± 0,3 ºС | Газ шығысын 105 текше метр сағатқа артық өлшеу кезінде |
| 14. | Контрагент-кәсіпорындар арасындағы есеп айырысулар кезінде газ шығысын анықтау үшін температураны өлшеу | -40-тан 60 ºС дейін | ± 0,5 ºС | Газ шығысын 105 текше метр сағатқа кем өлшеу кезінде |
| 15. | Контрагент-кәсіпорындар арасындағы есеп айырысулар кезінде газ шығысын анықтау үшін газ құрамын өлшеу | - | пропан бойынша орташа квадраттық ауытқу 2%-дан артық емес |  |
| 16. | Контрагент-кәсіпорындар арасындағы есеп айырысулар кезінде газ шығысын анықтау үшін газ тығыздығын өлшеу | 1 килограмм/ текше метрге дейін (20ºС және 0,101325 мега Паскаль кезінде) | ± 0,15 % |  |
| 17. | Контрагент-кәсіпорындар арасындағы есеп айырысулар кезінде газ мөлшерін есептеу | - | ± 0,1 % |  |
| 18. | Иеліктен шығарылатын операциялар кезінде газ -, автогаз құю станцияларындағы сұйытылған мұнай газының көлемін өлшеу | шектеусіз | Салыстырмалы қателік ±1% - дан аспауы тиіс. Қоршаған орта және отын температурасының минус 40 ºС-тан 60 ºС-қа дейінгі шегінде (20 ±1%) ºС-тан ерекшеленетін температурада қосымша салыстырмалы дәлсіздік ±1% - дан аспайды. |  |
| 3-бөлім. Электр энергетикасы саласында | | | | |
|  | Белсенді электр энергиясының мөлшерін өлшеу: | шектеусіз, килоВатт\*сағат |  | \* Жақшада көрсетілген мән – жабдықты салу және жаңғырту кезінде қолданылады |
|  | коммерциялық есепке алу аспаптары үшін: |
| 19. | мемлекетаралық электр беру желілерінде, кернеуі 500 киловольт және одан жоғары электр беру желілерінде, қуаты 50 мегаватт және одан жоғары генераторларда, қуаты 63 мегавольт ампер және одан жоғары трансформаторларда | 0,2 % |  |
| 20. | кернеуі 110 – 220 киловольт электр беру желілерінде, қуаты 50 мегаватқа дейінгі генераторларда, қуаты 10-63 мегавольт ампер трансформаторларда | 0,5 % |  |
| 21. | кернеуі 35 – 6 киловольт электр беру желілерінде | 1,0 (0,5)\* % |  |
| 22. | кернеуі төмен электр беру желілерінде | 2,0 % |  |
|  | электр энергиясын коммерциялық есепке алу аспаптарын қосуға арналған ток және кернеу трансформаторлары үшін: |  |  |
| 23. | мемлекетаралық электр беру желілерінде 500 киловольт жоғары кернеуі электр беру желілерінде, қуаты 50 мегаватт және одан жоғары генераторларда |  | 0,2 % |  |
|  |
| 24. | кернеуі 220 киловольт және одан төмен электр беру желілері, қуаты 50 мегаватт дейінгі генераторларда |  | 0,5 % |  |
|  | Реактивті электр энергиясының мөлшерін өлшеу: |  |  |  |
|  | коммерциялық есепке алу аспаптары үшін |  |  |  |
| 25. | мемлекетаралық электр беру желілерінде, кернеуі 6 киловольт және одан жоғары электр беру желілерінде, қуаты 50 мегаватт және одан жоғары генераторларда, қуаты 63 мегавольт ампер және одан жоғары трансформаторларда | шектеусіз, киловатт\*сағ | 2,0 % |  |
| 26. | кернеуі төмен электр беру желілерінде | 4,0 % |  |
|  | электр энергиясын коммерциялық есепке алу аспаптарын қосуға арналған ток және кернеу трансформаторлары үшін: |  |  |
| 27. | мемлекетаралық электр беру желілерінде, кернеуі 500 киловольт және одан жоғары электр беру желілерінде, қуаты 50 мегаватт және одан жоғары генераторларда | 0,2 % |  |
| 28. | кернеуі 220 киловольт және одан төмен электр беру желілерінде, қуаты 50 мегаватқа дейінгі генераторларда | 0,5 % |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК